National Braai Day 2018 | George Herald
Selfone, videospeletjies en geselsgroepe kan gerus eers soontoe staan. Op 24 September - Nasionale Erfenisdag -
gaan ons braai!
Die oermens roep en almal in dié land maak planne om hul vuurtjie iewers aan te steek. As jy 'n grotbewoner is, gaan dit waarskynlik in die gemak van jou eie tuiste wees. Maar as die wanderlust jou pak is dit altyd 'n wenner om te weet waar jy mag vlamme maak.
Heroldsbaai, Victoriabaai, Leentjiesklip by Wilderness en die Gwaiingriviermond in Hansmoeskraal is vier naby geleë strandgebiede waar vuurmaak wettig is, maar net op die aangewese braaiplekke. Pak jou mandjie vroegdag om 'n plek hier te verseker.
Die Wilderness nasionale park se ruskamp Ebb & Flow bied die opsie om 'n vleisie op die kole te braai.
Braaiery by strande word dwarsdeur die jaar slegs tussen 06:00 en 18:00 toegelaat.
Jan Braai (real name Jan Scannell) is the man behind the National Braai Day initiative.
More Jan Braai recipes here
Steek jou vuurtjie aan en braai saam!
Sowat 300 mense het verlede Dinsdagaand op Hartenbos saamgetrek vir Jan Braai se nasionale braaitoer en van vroegmiddag reeds het deelnemers se vuurtjies geknetter terwyl die kele goed geolie is met allerlei vloeibare versnaperinge.
Hy meen hoe meer mense saam braai, hoe minder kan mense van mekaar verskil. Dié toer is dan 'n gepaste voorloper en skep bewustheid vir Nasionale Braaidag.
Talle deelnemers aan dié toer stem heelhartig saam dat die gees aansteeklik is en op die kampterrein is heerlik en tot laataand gekuier terwyl om die vuurtjies 'n feesmaal - onder meer hoender mayonnaise-broodjies - opgedis is.
Vroeër die dag is vir die eerste keer een van Jan se eie nuutskeppings, die Durkie-hoendervlerkies op die kole beproef. Moenie dink dit behels net hoender in 'n marinade nie, a la Jan Braai is daar 'n kinkel in die kabel wat hy in 'n video op die Mossel Bay Advertiser se webblad by mosselbayadvertiser.com verklap.
Die toer het Saterdag 15 September in Port Elizabeth geëindig.
BRAAIDAY RECIPES to try at home
Oudetante se mieliegereg
• 1 blik suikermielies
• 2 eiers (3 as jy lus is vir 'n rykerige storie)
• 3 eetlepels suiker (hoop maar lekker op)
• 3 teelepels bakpoeier
• 3 eetlepels koekmeel
• 3 eetlepels meelblom
• knypie sout
• melk (hoeveelheid afhangend van jou voorkeur vir 'n stywerige of slapperige gebakte mielietert)
Voeg die eiers by.
Meng die droë bestanddele en voeg by. (Ek is meestal te haastig om dit apart te doen. Ek gooi sommer dadelik die droë goed by die nat goed en roer verwoed.)
Gooi die suikermielies in en meng.
O ja...die melk! Gooi maar tot die besigheid lekker maklik roer - nie te styf, nie te slap.
As alles lekker goed gemeng is, bak jy die besigheid op 180° Celsius. Ek kan nie met sekerheid sê vir hoe lank nie, maar as dit bruinerig verkleur bo-op en ruik dat jou mond beginne water, dan kan jy maar uithaal en nes dit afkoel, opskep.
Braaibroodjie met bloukaas, mozzarella, spek en groenvye
• Opgekapte spek
• Ingelegde groenvye
Braai die opgekapte spek in 'n pan. Jy kan dit crispy maak of net gaar. Besluit self. Sit dit eenkant om af te koel.
Smeer jou brood met botter. Sommige mense smeer die brood aan die binnekant, ander aan die buitekant. Dit is 'n persoonlike keuse.
Plaas gerasperde Mozzarella-kaas op die brood, dan die spek, bloukaas, vye, sout en peper.
Braai tot die brood goudbruin is en die kaas gesmelt. Bedien as bykos of 'n vinnige middagete.
Ander vulsels om te probeer:
• Gebraaide, opgekapte hoenderborsies, mayonnaise, spek, chutney, grasuie (of gewone uie) en mozzarella-kaas.